PREŠOV. Kapy Senior Liga je súťaž neregistrovaných futbalistov nad 35 rokov. Pred rokom mala svoju premiéru.
Cez najbližší víkend začne písať ďalšiu stránku. Súťaž otvoria úvodnými zápasmi v dvoch skupinách v sobotu 28. apríla na dvoch ihriskách futbalového štadióna vo Vyšnej Šebastovej.
Účastníkmi Kapy Senior Ligy 2012 je dvanásť mužstiev. Demjata, Starí páni Gregorovce, FK 642 Haľgoš, Kúpele Išľa, FK Internacionál 93 Kapušany pri Prešove, Obec Lada, Malý Slivník, Folex Prešov, Športové a záujmové združenie Trnkov, Tatran's Hards Prešov, Old Boys Vyšná Šebastová, Internacionáli Tatran Prešov.
Program prvého kola
Zápasy sa odohrajú na futbalovom štadióne vo Vyšnej Šebastovej.
V skupine A o 16. hodine nastúpi Trnkov proti Folexu Prešov, o 17. h hrajú Kapušany s Demjatou a o 18.hodine začne súboj Gregoroviec s Haľagošom.
V skupine B o 16. hodine hrá Vyšná Šebastová s Internacionálmi prešovského Tatrana, o 17.h vyrukuje Išľa proti Tatran's Hards, a o 18. hodine sa stretne Malý Slivník s Ladou.
Druhé kolo je na programe 1. mája, tretie presne o týždeň.